Illum il-Kunsill adotta deċiżjoni li tipprovdi sa €3 biljun ta' għajnuna makrofinanzjarja lil għaxar sħab tat-tkabbir u tal-viċinat biex tgħinhom ilaħħqu mal-konsegwenzi ekonomiċi tal-pandemija tal-COVID-19. L-għajnuna finanzjarja ser tingħata f'forma ta' self b'termini favorevoli ħafna u ser tiġi allokata kif ġej: L-Albanija: €180 miljun Il-Bożnija-Ħerzegovina: €250 miljun Il-Ġordan: €200 miljun Ir-Repubblika tal-Maċedonja ta' Fuq: €160 miljun It-Tuneżija: €600 miljun L-Ukrajna: €1200 miljun. L-għajnuna tal-UE ser tgħin lil dawn il-ġurisdizzjonijiet ikopru l-ħtiġijiet finanzjarji immedjati tagħhom li żdiedu b'riżultat tat-tifqigħa tal-COVID-19. Flimkien mal-appoġġ mill-Fond Monetarju Internazzjonali, il-fondi ser jgħinu biex isaħħu l-istabbiltà makroekonomika u joħolqu spazju biex ir-riżorsi jkunu jistgħu jiġu allokati għall-protezzjoni taċ-ċittadini u biex jittaffew il-konsegwenzi soċjoekonomiċi negattivi tal-pandemija tal-coronavirus. *Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244 (1999) u l-Opinjoni tal-QIĠ dwar id-dikjarazzjoni tal-indipendenza tal-Kosovo. Deċiżjoni dwar il-forniment ta' għajnuna makrofinanzjarja lis-sħab tat-tkabbir u tal-viċinat fil-kuntest tal-kriżi tal-pandemija tal-COVID-19, 18 ta' Mejju 2020 Il-Kunsill japprova pakkett ta' għajnuna ta' €3 biljun biex jappoġġa lis-sħab tal-viċinat (stqarrija għall-istampa, 5 ta' Mejju 2020)